2.  ลักษณะการประกอบธุรกิจ

สืบเนื่องจากการปรับปรุงโครงสร้างการดำเนินธุรกิจของเครือซิเมนต์ไทย ในปี 2546 บริษัทฯ
มีการลงทุนเพิ่มและขายเงินลงทุนของบริษัทในเครือฯ บางแห่ง พอสรุปได้ดังนี้
ขายเงินลงทุนในบริษัทสยาม เอ็นจีเค เทคโนเซรา จำกัด
ขายเงินลงทุนบางส่วนในบริษัทไทยโตไกคาร์บอนโปรดักท์ จำกัด และขาย
เงินลงทุนบางส่วนรวมถึงขายใบสำคัญแสดงสิทธิซื้อหุ้นของบริษัทมิลเลนเนียมสตีล จำกัด (มหาชน)
ในส่วนของเงินลงทุนที่ซื้อเพิ่ม ธุรกิจกระดาษและบรรจุภัณฑ์ ซื้อเงินลงทุนในบริษัทฟินิคซ พัลพ แอนด์
เพเพอร์ จำกัด (มหาชน), United Pulp and Paper Co., Inc. Philippines (UPPC)
และบริษัทไทยเคน เปเปอร์ จำกัด (มหาชน) ธุรกิจปิโตรเคมีร่วมทุนกับมิตซุย เคมีคัล
ก่อตั้งบริษัทไทย เพ็ทเรซิน จำกัด ผลิตเม็ดพลาสติก PET (Polyethylene Terephthalic)
ซึ่งเป็นวัตถุดิบหลักในการผลิตขวดเพ็ท ธุรกิจผลิตภัณฑ์ก่อสร้างร่วมลงทุนกับ Larfarge Roofing
จัดตั้งบริษัท ลาฟาร์จสยามรูฟฟิ่ง จำกัด ผลิตกระเบื้องหลังคา ดินเผา

ในปี 2547 นี้ บริษัทฯ มีการลงทุนเพิ่มและขายเงินลงทุนของบริษัทในเครือฯ บางแห่ง
พอสรุปได้ดังนี้

-   ธุรกิจกระดาษและบรรจุภัณฑ์ ซื้อเงินลงทุนในบริษัทฟินิคซ พัลพ แอนด์ เพเพอร์ จำกัด
    (มหาชน) เพิ่มเติมเป็นร้อยละ 98.68 และบริษัทไทยเคนเปเปอร์ จำกัด (มหาชน)
    เพิ่มเติมเป็นร้อยละ 57.59

-   บริษัทปูนซิเมนต์ไทย จำกัด (มหาชน) ซื้อเงินลงทุนในบริษัทเยื่อกระดาษสยาม จำกัด
    (มหาชน) เพิ่มเติมเป็นร้อยละ 98.13 และบริษัทไทยพลาสติกและเคมีภัณฑ์ จำกัด (มหาชน)
    เพิ่มเติมเป็นร้อยละ 39.61

-   ขายเงินลงทุนบางส่วนในบริษัทสยามคูโบต้าอุตสาหกรรม จำกัด, บริษัทมิลเลนเนียมสตีล จำกัด
    (มหาชน) และบริษัทอะโรเมติกส์ (ประเทศไทย) จำกัด (มหาชน)

จากการที่บริษัทปูนซิเมนต์ไทย จำกัด (มหาชน) ดำเนินธุรกิจในลักษณะบริษัทโฮลดิ้ง
โดยเข้าไปถือหุ้นหรือลงทุนในธุรกิจต่างๆ ดังนั้นเพื่อให้เกิดความชัดเจนในการบริหารงาน
การจัดการทรัพยากรอย่างมีประสิทธิภาพ
เสริมสร้างความแข็งแกร่งในการดำเนินธุรกิจตามแผนกลยุทธ์ระยะยาว
และสอดคล้องกับการบริหารองค์กรตามหลักบรรษัทภิบาล บริษัทฯ ได้จัดผังการบริหารงาน ดังนี้

-   กลุ่มธุรกิจ 5 กลุ่ม ประกอบด้วยธุรกิจปิโตรเคมี ธุรกิจกระดาษและบรรจุภัณฑ์ ธุรกิจซิเมนต์
    ธุรกิจผลิตภัณฑ์ก่อสร้าง และธุรกิจจัดจำหน่าย

-   บริษัทโฮลดิ้ง 2 บริษัท คือ บริษัทซิเมนต์ไทยโฮลดิ้ง จำกัด
    และบริษัทซิเมนต์ไทยพร็อพเพอร์ตี้ (2001) จำกัด (มหาชน)

  ซึ่งพอจะสรุปลักษณะการประกอบธุรกิจของแต่ละกลุ่มธุรกิจ ได้ดังนี้

ธุรกิจปิโตรเคมี

กลุ่มธุรกิจปิโตรเคมีของเครือซิเมนต์ไทยบริหารงานโดยบริษัทโฮลดิ้ง (Holding Company) ชื่อ
“บริษัทเคมีภัณฑ์ซิเมนต์ไทย จำกัด” เป็นผู้ผลิตเม็ดพลาสติกโพลิโอเลฟินส์แบบครบวงจร
(Integrated Producer) โดยแบ่งการผลิตเป็น 2 ขั้น คือ ปิโตรเคมีขั้นต้น (โอเลฟินส์)
และปิโตรเคมีขั้นปลาย (โพลิโอเลฟินส์)

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| กำลังการผลิต          | 1.1 ล้านตันต่อปี สำหรับโพลิโอเลฟินส์ (35%              |
|                     | ของกำลังการผลิตรวมทั้งประเทศ)                      |
+---------------------+------------------------------------------------+
| ผลิตภัณฑ์หลัก           | โอเลฟินส์ โพลิโอเลฟินส์                             |
+---------------------+------------------------------------------------+
| จุดเด่นที่สำคัญ          | -   มีความสามารถในการแข่งขันสูงในผลิตภัณฑ์ Upstream   |
|                     |                                                |
|                     | -   มีต้นทุนการผลิตโอเลฟินส์ / โพลิโอเลฟินส์ที่ต่ำ         |
+---------------------+------------------------------------------------+
| นโย                 | -   เน้น Product Portfolio                      |
| บายหลักในการดำเนินงาน |     ของโพลิโอเลฟินส์ที่บริษัทมีความสามารถในการแข่งขัน    |
|                     |                                                |
|                     | -                                              |
|                     | สร้างความเป็นผู้นำในภูมิภาคสำหรับโอเลฟินส์และโพลิโอเลฟินส์ |
+---------------------+------------------------------------------------+
| นโยบายในการพัฒนาธุรกิจ | -   มองหาโอกาสทางธุรกิจในอุตสาหกรรม               |
|                     |     ทั้งในและต่างประเทศ โดยเฉพาะในผลิตภัณฑ์          |
|                     |     โอเลฟินส์และโพลิโอเลฟินส์                       |
+---------------------+------------------------------------------------+

ธุรกิจกระดาษและบรรจุภัณฑ์

บริษัทเยื่อกระดาษสยาม จำกัด (มหาชน) ได้จดทะเบียนจัดตั้งบริษัทตั้งแต่ปี 2523 โดยการ
ร่วมทุนระหว่างบริษัทปูนซิเมนต์ไทย จำกัด และบริษัทสยามคราฟท์ จำกัด
โดยประกอบธุรกิจผลิตและจำหน่ายเยื่อกระดาษ มีทุนจดทะเบียนเริ่มแรก 100 ล้านบาท
ใช้ชื่อบริษัทเยื่อกระดาษสยาม จำกัด และในปี 2537 ได้จดทะเบียนแปรสภาพเป็นบริษัทมหาชน
โดยใช้ชื่อบริษัท เยื่อกระดาษสยาม จำกัด (มหาชน) และเพิ่มทุนจดทะเบียนเป็น 1,400 ล้านบาท
ปัจจุบันมีทุนจดทะเบียน 1,563 ล้านบาท
และได้เพิกถอนหุ้นออกจากตลาดหลักทรัพย์แห่งประเทศไทยแล้ว

บริษัทเยื่อกระดาษสยาม จำกัด (มหาชน) และบริษัทย่อย เป็นบริษัทผู้ผลิตเยื่อกระดาษ
กระดาษและบรรจุภัณฑ์ คุณภาพสูงแบบครบวงจรแห่งเดียวในประเทศไทย ประกอบด้วยกิจการหลักคือ
เยื่อกระดาษและกระดาษพิมพ์เขียน กระดาษอุตสาหกรรม และบรรจุภัณฑ์

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| กำลังการผลิต          |   กระดาษอุตสาหกรรม 1,410,000 ตันต่อปี (52%         |
|                     |   ของกำลังการผลิตรวมทั้งประเทศ)                    |
|                     |                                                |
|                     | เยื่อกระดาษ 643,000 ตันต่อปี (58%                   |
|                     | ของกำลังการผลิตรวมทั้งประเทศ)                      |
|                     |                                                |
|                     | กระดาษพิมพ์เขียน 340,000 ตันต่อปี (32%               |
|                     | ของกำลังการผลิตรวมทั้งประเทศ)                      |
+---------------------+------------------------------------------------+
| ผลิตภัณฑ์หลัก           | กระดาษคราฟท์ กล่องกระดาษลูกฟูก เยื่อกระดาษ           |
|                     | กระดาษพิมพ์เขียน                                  |
+---------------------+------------------------------------------------+
| จุดเด่นที่สำคัญ          | -   เป็นธุรกิจการผลิตเยื่อกระดาษ กระดาษและบรรจุภัณฑ์    |
|                     |     ที่ครบวงจรแห่งเดียวในประเทศไทย                 |
|                     |                                                |
|                     | -   คุณภาพกระดาษได้มาตรฐานโลก (World Class)      |
|                     |                                                |
|                     | -   มีการสร้างสรรค์นวัตกรรม (Innovation)           |
|                     |     ในการผลิตสินค้าและบริการอย่างต่อเนื่อง             |
|                     |                                                |
|                     | -                                              |
|                     |  มีช่องทางการจำหน่ายในประเทศและระบบการตลาดที่เข้มแข็ง |
|                     |     รวมทั้งส่งออกไปจำหน่ายในต่างประเทศทั่วโลก         |
|                     |                                                |
|                     | -   ม                                          |
|                     | ีความสามารถในการควบคุมต้นทุนการผลิตได้อย่างมีประสิทธิภาพ |
|                     |                                                |
|                     | -   มีระบบการจัดการอย่างมีคุณภาพทั้งองค์กร (Total      |
|                     |     Quality Management - TQM)                  |
+---------------------+------------------------------------------------+
| นโย                 | -   รักษาความเป็นผู้นำตลาดในประเทศ                 |
| บายหลักในการดำเนินงาน |                                                |
|                     | -                                              |
|                     | มุ่งสู่การเป็นบริษัทผู้ผลิตเยื่อและกระดาษชั้นนำในภูมิภาคอาเซียน |
|                     |                                                |
|                     | -   มุ่งเน้นกลยุทธ์การเติบโตทางธุรกิจแบบยั่งยืน           |
|                     |     ให้ผลตอบแทนที่ดีต่อ ผู้ถือหุ้น และ Stakeholders      |
|                     |                                                |
|                     | -   ให้ความสำคัญต่อการรักษาสิ่งแวดล้อม                |
+---------------------+------------------------------------------------+
| นโยบายในการพัฒนาธุรกิจ | -   แสวงหาโอกาสในการขยายธุรกิจ                   |
|                     |                                                |
|                     | โดยการซื้อและควบรวมกิจการกับผู้ผลิตเยื่อกระดาษและกระดาษ |
|                     |     ทั้งในประเทศและต่างประเทศ                     |
|                     |                                                |
|                     | -   ปรับปรุงเครื่องจักรที่มีอยู่ให้มีประสิทธิภาพสูงขึ้น         |
|                     |                                                |
|                     | -   พัฒนาความรู้ ทักษะ                             |
|                     |     และเพิ่มประสบการณ์ให้พนักงานทุกระดับ              |
|                     |     ให้มีความสามารถในการผลิตสินค้า                  |
|                     |     และให้บริการที่สามารถแข่งขันได้ในระดับสากล         |
|                     |     เพื่อมุ่งสู่การเป็นผู้ผลิตชั้นนำในระดับภูมิภาค            |
+---------------------+------------------------------------------------+

ธุรกิจซิเมนต์ 

บริษัทปูนซิเมนต์ไทยอุตสาหกรรม จำกัด จัดตั้งขึ้นเมื่อวันที่ 11 พฤศจิกายน 2541
โดยรับโอนธุรกิจปูนซีเมนต์มาจากบริษัทปูนซิเมนต์ไทย จำกัด (มหาชน) ซึ่งเป็นผู้ถือหุ้น 100%
รับผิดชอบการผลิตผลิตภัณฑ์ปูนซีเมนต์ และคอนกรีตผสมเสร็จ ปัจจุบันมีธุรกิจหลัก 5 กลุ่มผลิตภัณฑ์
ได้แก่ ปูนซีเมนต์เทา คอนกรีตผสมเสร็จ ปูนสำเร็จรูป (มอร์ตาร์) ปูนซีเมนต์ขาว และวัสดุทนไฟ
นอกจากนี้ยังให้บริการในเรื่องการติดตั้งและซ่อมบำรุงโรงงานและเครื่องจักร
การสอบเทียบเครื่องมือ และการให้คำปรึกษาด้านการอนุรักษ์พลังงาน

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| กำลังการผลิต          | 23 ล้านตันต่อปี (42% ของกำลังการผลิตรวมทั้งประเทศ)     |
+---------------------+------------------------------------------------+
| ผลิตภัณฑ์หลัก           | ปูนซีเมนต์เทา คอนกรีตผสมเสร็จ ปูนสำเร็จรูป ปูนซีเมนต์ขาว  |
|                     | อิฐทนไฟ และวัสดุทนไฟชนิดพิเศษ                       |
+---------------------+------------------------------------------------+
| ตราสินค้า             | -   ปูนซีเมนต์ ตราช้าง ตราเสือ และตราเสือพลัส         |
|                     |                                                |
|                     | -   คอนกรีตผสมเสร็จ ตรา CPAC                     |
+---------------------+------------------------------------------------+
| นโย                 | -   สร้างฐานธุรกิจเพื่อความเป็นผู้นำตลาดในระดับภูมิภาค    |
| บายหลักในการดำเนินงาน |     (Regional Leader)                          |
|                     |                                                |
|                     | -   รักษาระดับราคาและเสถียรภาพของตลาด             |
|                     |     ตลอดจนเสริมสร้างความเป็นผู้นำตลาดภายในประเทศ    |
|                     |                                                |
|                     | -   ดำเ                                        |
|                     | นินการด้านการอนุรักษ์ทรัพยากรธรรมชาติและสิ่งแวดล้อมตลอดจ |
|                     | นร่วมกิจกรรมสร้างสรรค์และพัฒนาสังคมและชุมชนอย่างต่อเนื่อง |
+---------------------+------------------------------------------------+
| นโยบายในการพัฒนาธุรกิจ | -   พัฒนาและปรับปรุงคุณภาพของสินค้าอย่างต่อเนื่อง        |
|                     |                                                |
|                     | -   ดำเนินการลดต้นทุนและค่าใช้จ่ายต่าง ๆ อย่างต่อเนื่อง   |
|                     |     โดยเฉพาะด้านพลังงานและวัตถุดิบ                  |
|                     |     โดยการใช้เชื้อเพลิงและวัตถุดิบทดแทน               |
|                     |                                                |
|                     | -   มุ่งพัฒนาความรู้ (Knowledge) ความชำนาญ          |
|                     |     (Skill)และความสามารถ(Competency)           |
|                     |     ให้พนักงานทุกระดับ ด้วยวิธีการพัฒนาหลายรูปแบบ       |
|                     |                                                |
|                     | -   ส่งเสริมแนวคิดด                               |
|                     | ้านนวัตกรรมเพื่อนำมาใช้ในการพัฒนาผลิตภัณฑ์และวิธีการทำงาน |
+---------------------+------------------------------------------------+

ธุรกิจผลิตภัณฑ์ก่อสร้าง

บริษัทผลิตภัณฑ์ก่อสร้างซิเมนต์ไทย จำกัด
ตั้งขึ้นเพื่อจัดการธุรกิจที่เกี่ยวข้องกับผลิตภัณฑ์วัสดุก่อสร้างและผลิตภัณฑ์ที่เกี่ยวข้องของเครือซิเมนต์ไทย
โดยใช้เทคโนโลยีการผลิตและการควบคุมคุณภาพที่ทันสมัยระดับสากล
รวมทั้งมีทีมงานที่มีความเชี่ยวชาญสูง ทำให้ธุรกิจผลิตภัณฑ์ก่อสร้างของเครือฯ
เป็นผู้นำทั้งตลาดในประเทศและภูมิภาคอาเซียน

+--------------------+-------------------------------------------------+
|  ข้อมูลที่สำคัญ         |                                                 |
+--------------------+-------------------------------------------------+
| กำลังการผลิต         |   กระเบื้องหลังคาซีเมนต์ใยธรรมชาติ 102 ล้านตร.ม. ต่อปี   |
|                    |   (48% ของกำลังการผลิตรวมทั้งประเทศ)                |
|                    |                                                 |
|                    |   กระเบื้องหลังคาคอนกรีต 16 ล้านตร.ม. ต่อปี (51%       |
|                    |   ของกำลังการผลิตรวมทั้งประเทศ)                     |
|                    |                                                 |
|                    |   กระเบื้องเซรามิก 53 ล้านตร.ม. ต่อปี (35%            |
|                    |   ของกำลังการผลิตรวมทั้งประเทศ)                     |
|                    |                                                 |
|                    | ผลิตภัณฑ์คอนกรีต 1.6 ล้านตร.ม. ต่อปี                   |
+--------------------+-------------------------------------------------+
| ผลิตภัณฑ์หลัก          | -   สินค้าหลังคา                                   |
|                    |     ประกอบด้วยกระเบื้องหลังคาซีเมนต์ใยธรรมชาติ         |
|                    |     กระเบื้องหลังคาคอนกรีต และกระเบื้องหลังคาเซรามิก    |
|                    |                                                 |
|                    | -   กระเบื้องเซรามิกปูพื้นและบุผนัง                     |
|                    |                                                 |
|                    | -   บล็อคคอนกรีต                                  |
|                    |     กระเบื้องคอนกรีตปูพื้นและแผ่นพื้นคอนกรีตสำเร็จรูป       |
+--------------------+-------------------------------------------------+
| ตราสินค้า            | -   สินค้าหลังคา กระเบื้องตราช้าง ตราเสือ ซีแพคโมเนีย    |
|                    |     EXCELLA                                     |
|                    |                                                 |
|                    | -   กระเบื้องเซรามิกปูพื้นและบุผนัง ตรา COTTO, SOSUCO   |
|                    |     และ SGI                                     |
|                    |                                                 |
|                    | -   บล็อคคอนกรีต                                  |
|                    |     กระเบื้องคอนกรีตปูพื้นและแผ่นพื้นคอนกรีตสำเร็จรูป ตรา   |
|                    |     CPAC                                        |
+--------------------+-------------------------------------------------+
| จุดเด่นที่สำคัญ         | -   เป็นผู้นำตลาดโดยมีการพัฒนาผลิตภัณฑ์อย่างต่อเนื่อง       |
|                    |                                                 |
|                    | -   ต้นทุนการผลิตต่ำ                                |
|                    |                                                 |
|                    | -   มีเครือข่ายการกระจายสินค้าที่ดี (Exclusive dealer   |
|                    |     network)                                    |
+--------------------+-------------------------------------------------+
| นโยบ               | -                                               |
| ายหลักในการดำเนินงาน |   รักษาความสามารถในการเป็นผู้นำตลาดโดยการพัฒนาผลิตภัณฑ |
|                    | ์และบริการที่ตอบสนองต่อความต้องการของลูกค้าได้อย่างต่อเนื่อง |
|                    |                                                 |
|                    | -   ขยายการส่งออกไปยังประเทศต่างๆ                  |
|                    |     เพิ่มขึ้นโดยเฉพาะสินค้ากระเบื้องเซรามิก              |
|                    |                                                 |
|                    | -   พัฒนาองค์กรและบุคลากรอย่างต่อเนื่อง                |
+--------------------+-------------------------------------------------+
| น                  | -   พัฒนาแนวคิดด้านนวัตกรรมมาใช้ในการพัฒนาผลิตภัณฑ์      |
| โยบายในการพัฒนาธุรกิจ |     กระบวนการผลิต รวมถึงกระบวนการทำงาน            |
|                    |                                                 |
|                    | -   สร้างอัตร                                     |
|                    | าการเติบโตโดยการเพิ่มธุรกิจและบริการที่ต่อเนื่องจากธุรกิจเดิม |
|                    |                                                 |
|                    | -   เพิ่มความแข็ง                                  |
|                    | แกร่งในฐานะเป็นผู้นำในตลาดผลิตภัณฑ์ก่อสร้างในภูมิภาคอาเซียน |
|                    |     โดยขยายฐานการผลิตไปยัง เวียดนาม ลาว และกัมพูชา   |
|                    |                                                 |
|                    | -   ส่งเสริมการใช้งานในรูปแบบใหม่ๆ                   |
|                    |     และการสร้างตลาดใหม่ของกระเบื้องเซรามิก           |
|                    |     และบล็อคคอนกรีตปูถนน                           |
+--------------------+-------------------------------------------------+

ธุรกิจจัดจำหน่าย

บริษัท ค้าวัสดุซิเมนต์ไทย จำกัด
ได้รับการจัดตั้งขึ้นตามแผนการปรับโครงสร้างของเครือซิเมนต์ไทยปี 2541 เพื่อทำหน้าที่เป็น
Holding Company โดยถือหุ้นในธุรกิจการค้า การจัดจำหน่าย
และการกระจายสินค้าทั้งในและต่างประเทศ สำหรับวัสดุก่อสร้างและเคหะภัณฑ์
โดยมีบริษัทหลักในกลุ่ม ได้แก่

-   บริษัท ซิเมนต์ไทยการตลาด จำกัด ดำเนินธุรกิจการจัดจำหน่ายในประเทศ

-   บริษัท ซิเมนต์ไทยโลจิสติกส์ จำกัด ดำเนินธุรกิจกระจายสินค้า
    ซึ่งครอบคลุมการให้บริการด้านการจัดส่ง และการบริหารศูนย์กระจายสินค้าในประเทศ

-   บริษัท ค้าสากลซิเมนต์ไทย จำกัด ดำเนินธุรกิจการค้าระหว่างประเทศ

-   บริษัทซิเมนต์ไทยการค้าปลีก รับผิดชอบการค้าปลีกสินค้าที่เกี่ยวกับบ้านและเคหะภัณฑ์ ผ่าน
    เครือข่ายร้านซิเมนต์ไทยโฮมมาร์ท

นอกจากนั้น ยังถือหุ้นทางอ้อมในธุรกิจท่าเทียบเรือสินค้าอีก 2 บริษัท ได้แก่ บริษัท ไทยพรอส
เพอริตีเทอมินอล จำกัด และบริษัท ท่าเรือระยอง จำกัด

ธุรกิจจัดจำหน่ายมียอดขายสุทธิในปี 2547 เท่ากับ 68,558 ล้านบาท ปี 2546 เท่ากับ 56,551
ล้านบาท และปี 2545 เท่ากับ 52,191 ล้านบาท มีสินค้าในกลุ่มวัสดุก่อสร้างและเคหะภัณฑ์กว่า
50,000 รายการ ทั้งสินค้าของเครือฯ และสินค้าจากผู้ผลิตนอกเครือฯ
โดยในอนาคตจะนำสินค้านอกเครือฯ เข้ามาจำหน่ายมากขึ้น เพื่อเพิ่มความหลากหลายของผลิตภัณฑ์

วิสัยทัศน์

บริษัทมีความมุ่งมั่นอย่างสูงสุดที่จะให้บริการด้านการจัดจำหน่ายสินค้าและการค้า
ที่สามารถตอบสนองความต้องการของลูกค้าในด้านการก่อสร้าง
และการปรับปรุงที่อยู่อาศัยที่ดีที่สุดในกลุ่มประเทศอาเซียน

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| ผลิตภัณฑ์หลัก           | ผลิตภัณฑ์ทั้งในและนอกเครือซิเมนต์ไทย                   |
|                     | โดยขายผ่านร้านค้าผู้แทนจำหน่าย                       |
|                     | และร้านค้าซิเมนต์ไทยโฮมมาร์ท (Cementhai Home Mart)  |
+---------------------+------------------------------------------------+
| จุดเด่นที่สำคัญ          | มีเครือข่ายการกระจายสินค้าอยู่ทั่ว                      |
|                     | ประเทศ ตอบสนองความต้องการของผู้บริโภคอย่างทั่วถึงทุกกลุ่ม |
|                     |                                                |
|                     | -   มีเครือข่ายผู้ประกอ                             |
|                     | บการขนส่งบริการจัดส่งและการบริหารคลังสินค้าที่ทันสมัยถูกต้อง |
|                     |     รวดเร็ว                                     |
|                     |                                                |
|                     | -   มีสำนักงานสาขา 14 แห่ง กระจายอยู่ในประเทศต่างๆ   |
|                     |     ทั่วโลก                                      |
|                     |                                                |
|                     | -   มีผลิตภัณฑ์ที่ได้รับความนิยม                        |
+---------------------+------------------------------------------------+
| นโย                 | -   การเสริมสร้างฐานธุรกิจหลักเดิมที่มีอยู่ให้แข็งแกร่งมากขึ้น |
| บายหลักในการดำเนินงาน |     แล                                         |
|                     | ะสร้างธุรกิจใหม่ที่มีศักยภาพให้มีความเจริญเติบโตอย่างต่อเนื่อง |
+---------------------+------------------------------------------------+
| นโยบายในการพัฒนาธุรกิจ | -   พัฒนาธุรกิจ Logistics                         |
|                     |     ให้มีความแข็งแกร่งและสามารถกร                  |
|                     | ะจายสินค้าได้อย่างมีประสิทธิภาพทั้งภายในและภายนอกประเทศ |
|                     |                                                |
|                     | -                                              |
|                     |    พัฒนาช่องทางการจัดจำหน่ายทั้งภายในและภายนอกประเทศ |
|                     |                                                |
|                     | -   ปรับปรุงพื้นฐานที่สำคัญในการดำเนินธุรกิจจัดจำหน่าย โดย |
|                     |                                                |
|                     | -   พัฒนาระบบเทคโนโลยีสารสนเทศ (IT Development)  |
|                     |     เพื่อเพิ่มขีดความสามารถให้กับธุรกิจจัดจำหน่าย         |
|                     |                                                |
|                     | -   พัฒนาองค์กร (Organization Development)       |
|                     |     เพื่อส่งเสริมการขายและการจัดจำหน่ายที่มีประสิทธิภาพ   |
|                     |                                                |
|                     | -   นำระบบการบริหารที่มีประสิทธิภาพมาใช้              |
|                     |                                                |
|                     | -   ประสานความร่วมมือให้เกิดประโยชน์ร่วมกัน (Synergy) |
|                     |     เพื่อให้การดำเนินธุรกิจในภาพรวมเกิดประสิทธิภาพสูงสุด  |
|                     |     พร้อมทั้งประเมินเปรียบเทียบกับผู้นำ                 |
|                     |     (Benchmarking)ในตลาดและคู่แข่ง อย่างสม่ำเสมอ    |
+---------------------+------------------------------------------------+

ซิเมนต์ไทยโฮลดิ้ง

เป็นบริษัทโฮลดิ้งที่จัดตั้งขึ้นเพื่อทำหน้าที่บริหารเงินลงทุน
โดยรับโอนธุรกิจที่ไม่ใช่ธุรกิจหลักของเครือฯ โดยที่เครือฯ ถือหุ้นไว้เพื่อผลตอบแทนจากการลงทุน
และธุรกิจที่เครือฯ มีแผนลดบทบาท ซึ่งส่วนใหญ่เป็นบริษัทร่วมทุน เข้าไว้ด้วยกัน ประกอบด้วย
ธุรกิจยางและอุปกรณ์ยานยนต์ ธุรกิจไฟฟ้า ธุรกิจเครื่องจักรกลการเกษตร และธุรกิจเหล็ก
มีนโยบายในการพัฒนาธุรกิจโดยวางมาตรการในการควบคุมและลดต้นทุนและค่าใช้จ่าย
แนะนำผลิตภัณฑ์ใหม่หรือขยายตลาดไปต่างประเทศมากขึ้น
และพัฒนาสินค้าและบริการเพื่อตอบสนองความต้องการของลูกค้า
เพื่อมุ่งหวังให้ธุรกิจพัฒนาความสามารถในการดำเนินการทั้งในด้าน Operating Performance
และ Cash Generation สูงสุด

ซิเมนต์ไทยพร็อพเพอร์ตี้

บริษัทซิเมนต์ไทยพร็อพเพอร์ตี้ (2001) จำกัด (มหาชน) เดิมชื่อ บริษัทยางสยาม จำกัด
ซึ่งจดทะเบียนจัดตั้งเป็นบริษัทจำกัด เมื่อวันที่ 9 ตุลาคม 2505 และบริษัทมหาชนจำกัด เมื่อวันที่ 7
กุมภาพันธ์ 2537 ได้เปลี่ยนชื่อจากบริษัทยางสยาม จำกัด (มหาชน) เป็น
บริษัทซิเมนต์ไทยพร็อพเพอร์ตี้ (2001) จำกัด (มหาชน) เมื่อวันที่ 13 ธันวาคม 2544
เพื่อเป็นบริษัทโฮลดิ้งของกลุ่มซิเมนต์ไทยพร็อพเพอร์ตี้ ทำหน้าที่บริหารธุรกิจที่ดินเพื่อการอุตสาหกรรม

กลุ่มซิเมนต์ไทยพร็อพเพอร์ตี้
มีความมุ่งมั่นในการดำเนินการเพื่อสร้างมูลค่าสูงสุดต่อผู้เกี่ยวข้องทุกฝ่าย (Stakeholders)
โดยมุ่งเน้นการเป็น Solution Provider ให้กับลูกค้าของเขตประกอบการอุตสาหกรรม
ผู้รับบริการด้านการบริหารจัดการทรัพย์สินและอาคารสำนักงาน
ตลอดจนการแสวงหาโอกาสที่จะสร้างมูลค่าสูงสุดต่อไปในอนาคต

[]

  หมายเหตุ : ข้อมูลงบการเงินจำแนกตามประเภทธุรกิจก่อนปรับปรุงรายการระหว่างกลุ่มธุรกิจ

  * ส่วนได้เสียในผลการดำเนินงานสุทธิในบริษัทร่วม ตามวิธีส่วนได้เสีย (Equity Method)

  ** แสดงตามงบการเงินรวมที่ปรับปรุงรายการระหว่างกลุ่มธุรกิจแล้ว เช่น
  รายการขายระหว่างธุรกิจซิเมนต์

  ธุรกิจผลิตภัณฑ์ก่อสร้าง และธุรกิจจัดจำหน่าย

[]

[]

[]

[]